1944 йылдың 18 ноябрендә составында уҡсы-радист Журкина булған майор Берестов экипажы Латвия ҡалаһы Кулдиг районында дошман оборонаһының алғы һыҙығын фотоға төшөрөргә задание ала. Заданиены ҡатмарлы метеорологик шарттарҙа, үтә түбән бейеклектәxa0— 500 метрҙан, немец ғәскәрҙәренең көслө уты аҫтында үтәргә тура килә. Үҙ аэродромына әйләнеп ҡайтҡанда Берестов самолетын дүрт Fw 190 истребителе һөжүм итә. Был һуғышта һауа уҡсыһы-радист Надежда Журкина бер самолетты бәреп төшөрә һәм икенсеһенә етди зыян килтерәxa0— ул ҡасырға мәжбүр була.